మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రజినీకాంత్‌కి బీజేపి వార్నింగ్ ?
అదేంటి బీజేపీకి రజినీకాంత్ అంటే ఇష్టమే కదా.. మరి ఆయనతో శత్రుత్వం ఎందుకు పెట్టుకుంటుంది ? వార్నింగ్ ఎలా ఇస్తుంది అని ఓ డౌట్ రావచ్చేమో!
TNN | Updated:
Sep 15, 2015, 12:45PM IST
అదేంటి బీజేపీకి రజినీకాంత్ అంటే ఇష్టమే కదా.. ఆయన్ని మంచి చేసుకుని తమిళనాడులో రాజకీయంగా లబ్ధి పొందుదామని ప్రయత్నిస్తున్న బీజేపీ ఆయనతో శత్రుత్వం ఎందుకు పెట్టుకుంటుంది ? వార్నింగ్ ఎందుకు ఇస్తుంది అని ఓ డౌట్ రావచ్చేమో! అయితే అందుకు గల కారణాలు వేరే వున్నాయి. టిప్పు సుల్తాన్ పాత్రలో తమిళ సూపర్ స్టార్ రజినీకాంత్ ఓ సినిమా చేయనున్నాడనే వార్తల నేపథ్యంలో తమిళనాడులోని రాజకీయపార్టీల నుంచి ఆయనకి వ్యతిరేకత వ్యక్తమైంది. టిప్పు సుల్తాన్ సినిమాని నిర్మించాలనే యోచనలో వున్న ఓ కన్నడ నిర్మాత.. ఆ సినిమాలో ప్రధాన పాత్ర కోసం రజినీకాంత్‌ని తీసుకోవాలని భావిస్తున్నట్లు ప్రకటించాడు. ఈ ప్రకటన వినడంతోనే తమ సూపర్ స్టార్ ఆ సినిమాకి ఓకే చెప్పాడేమోనని భావించిన తమిళతంబీలకి ఆయనపై ఆగ్రహం తన్నుకొచ్చింది. టిప్పు సుల్తాన్ అంటేనే ఓ తమిళ వ్యతిరేకి. అందుకే ఆ సినిమాలో రజినీ నటించకూడదంటూ తమిళనాడులోని రాజకీయ పార్టీలు కూడా అభిప్రాయపడినట్లుగా ఇండియన్ ఎక్స్‌ప్రెస్ ఓ కథనాన్ని ప్రచురించింది. ఇదిలావుంటే, టిప్పు సుల్తాన్ ఓ హంతకుడు. అటువంటి వ్యక్తిని గొప్పగా చూపించే సినిమాలో నటించడం అంటే చరిత్రని అవమానించడమే అవుతుందని బీజేపీ జాతీయ కార్యదర్శి హెచ్ రాజా ఐబీఎన్‌కి ఇచ్చిన ఇంటర్యూలో పేర్కొన్నారు. ఈ నేపథ్యంలో ఆయా పార్టీల అభిప్రాయాలపై రజినీకాంత్ మీడియా ప్రతినిధి స్పందించారు. రజినీకి స్క్రిప్ట్‌లు వినే తీరికే లేదు. ఇక ఆ సినిమాకి ఎక్కడ సైన్ చేస్తారు అని ప్రశ్నిస్తూనే.. సూపర్ స్టార్ టిప్పు సుల్తాన్ సినిమాకి అంగీకరించలేదని స్పష్టంచేశారు.